2022 шықәса жәабранмзатәи аҳазалхрақәа 114% рыла инагӡоуп
10:25 31.03.2022 (ирҿыцуп: 11:49 31.03.2022)
© Sputnik / Владимир ТрефиловДенежные купюры и монеты.
© Sputnik / Владимир Трефилов
Аԥсны аҳазалхратә еилакы аҳасабырба ҟанаҵеит 2022 шықәса жәабранмзатәи аусуразы, аимпорт, аекспорт, аҳазатә хыԥхьаӡаларақәа рзы уҳәа адыррақәа ааганы.
АҞӘА, хәажәкыра 31 - Sputnik. 2022 шықәса жәабранмзазы уснагӡала иазԥхьагәаҭаз 172 миллиони 800 нызқь мааҭи рцынхәрас алагалақәа ҟарҵеит 196 миллион мааҭ, ауснагӡа инахырҳәҳәаны 114% инагӡоуп, ҳәа аанацҳауеит Аԥсны АҲЕ апресс-маҵзура.
2021 шықәса абри аамҭа иаҿурԥшуазар, 600 000 мааҭ рыла еиҳауп.
Аусбарҭа апресс-маҵзура иаанацҳауеит жәабранмзазы атауареикәыршара 2 миллиардки 808 миллиони 300 нызқь мааҭ шартәаз. 2021 шықәса абри аамҭа иаҿурԥшуазар 341 миллиони 200 нызқь мааҭ рыла еиҳауп.
Аимпорт 2 миллиардки 153 миллиони 500 нызқьмааҭ рыла инагӡоуп. 2021 шықәса абри аамҭа иаҿурԥшуазар, 231 миллион мааҭ рыла еиҳауп.
Аимпорт ахь иаҵанакуеит афатәаалыҵ, аҭаҭынаалыҵ, абылтәы, ахимиатә ааглыхра аалыҵ, амашьынақәеи ахархәагақәеи.
18 Хәажәкыра, 13:50
Аекспорт 654 миллиони 900 нызқь мааҭ рыла инагӡоуп. 2021 шықәса абри аамҭа иаҿурԥшуазар, 110 миллиони 300 нызқь мааҭ рыла еиҳауп.
Аԥснытәи аекспорт ахь иаҵанакуеит: ацитрусқәа, арыжәтә, аԥсыӡаалыҵ, аба.
Аилак иаанарԥшит 21 административтә еилагарақәа: 766 кьыла аԥшшәы змоу аметалл, 60 кьыла аевкалипт, 11 аппарат амаининг азы, 44 ак ашоколад аалыҵ, 58 ԥаҭлыка аҩы, 125 цыра апарфиумериатә аалыҵ.
Аилак аҿаԥхьа ахатәнаплакыҩцәеи аиурист хаҿқәеи руал 213 миллиони 606 нызқь мааҭ ыҟоуп.